Pɛl 19
1
Gɔaa ni can mi thil bɛ̈ɛ̈l,
kä dɔ̱a̱r mi lat ti jiäk.
2
Jiäk ɣöö cieŋ raan a thil
ŋäc ŋɔaani,
kä ram mi jäl kɛ pɛ̈th
la bathɛ.
3
Mi ci dɔ̱ɔ̱r ran tëkdɛ bath,
la bɛ̈lkɛ ni Kuoth Nhial
ɛ kɛn.
4
Ria̱ŋ la no̱o̱ŋɛ mäthni ti ŋuan,
kä can jiɛy ni mäthnikɛ.
5
Ba neen kacä tɔ̱ŋ,
kä ram lat kac /cɛ bi kään.
6
Nɛy ti ŋuan görkɛ nhök raam
mi gɔaa,
kä nɛy diaal kɛ mäthni
raam mi muuc.
7
Kä ram mi can lökɛ jɛ
ɛ gaat man diaal,
kä dee mäthnikɛ kulɛ te i̱di!
La ɣɔ̱nɛ kɛ kɛ ruac
kä /cɛ kɛ jek.
8
Ram mi tekɛ pɛl nhɔkɛ rɔ,
kä ram mi ŋäc ŋɔak reepɛ rɔ.
9
Kä neen mi lat ni kac ba duäc,
kä gua̱n kacä bɛ li̱w.
10
/Ci dɔ̱a̱r dee cieŋ
kɛ tɛ̈th lɔaac,
kä /ci kuany kua̱r dee ruac.
11
Ram mi ŋäc ŋɔak /cɛ mal gaak,
kä la dhɔɔtdɛ yäämni.
12
Kä kɛ̈c kua̱r ce̱tdɛ kɛ bur luɔny,
kä nhökdɛ ce̱tdɛ kɛ thäc
rɛy juaacni.
13
Kä gat mi dɔ̱a̱r ɛ da̱k kä gua̱n,
kä gak ciëk ce̱tdɛ
kɛ dɛ̈m nhial.
14
Kä ciëŋ kɛnɛ ria̱ŋ ba̱nykɛ kɛ ji̱
ɛ guur,
duundɛ ɣöö ciek mi pɛl
ŋunɛ Kuoth Nhial.
15
Duaal pua̱a̱ny no̱o̱ŋɛ ni̱en mi di̱i̱t,
kä ram mi lo̱k la̱t bi
buɔth ɛ näk.
16
Kä ram mi tiit luek
tiitdɛ tëkdɛ,
kä ram mi lo̱k jɛ bɛ li̱w.
17
Kä ram mi gɔaa kɛ can thi̱ŋɛ
rɔ kɛ Kuoth Nhial,
kä ba jɛ cuɔ̱l la̱tdɛ.
18
Ŋi̱i̱cni gatdu kɛ ɣöö
bɛ ŋɔak ŋa̱c,
kä cu guic ni lia̱a̱dɛ.
19
Ram mi la mal gaak
bɛ riɛk jek,
kɛ ɣöö mi ci jɛ luäk biɛ nyɔk
nikɛ luäk.
20
Liŋ luek kä nhɔk ruac.
Kɛ ɣöö bi pɛl kulɛ jek
kɛ nhiam.
21
Kä wi̱c ran tëë kɛ cär ti ŋuan,
duundɛ ɣöö ku Kuoth Nhial kɛ
la jakä thuɔ̱ɔ̱k.
22
Kä min go̱o̱r raanɛ ɛ nhök
mi /ci bath,
kä ram mi can gɔaa ni jɛn
kä gua̱n kacä.
23
Kä luth Kuɔth Nhial no̱o̱ŋɛ tëk,
kä ram mi lät jɛ tëë kɛ mal
thilɛ jɛ riɛk.
24
Tëë kɛ puɔ̱ny duaal ran in
dhalkɛ ɛ ɣöö bɛ mi̱eth
la̱th thokdɛ.
25
Yɔ̱t ram mi dhɔ̱ŋ dhɔ̱ŋ,
kɛ ɣöö bi dɔ̱a̱r ŋɔak kulɛ ŋa̱c.
Kä luek ram mi tekɛ
tiit lɔaac,
bɛ ŋɔak kulɛ ŋa̱c.
26
Kä ram mi gak kɛ gua̱n,
kä bɛ man juɔc raar,
ɛ gat mi thil lɔc
kä thilɛ jɛ pöc.
27
Kä pälu kɛ li̱eŋ ruac gatdä,
bɛ naŋ ni ji̱ raar
kä ŋäc ŋɔaani.
28
Neen mi lat ni kac
/ciɛ gua̱n thukä,
kä ram mi jiääk latdɛ
ni dueer.
29
Riɛk akɛ nɛy tin ji̱ leeŋä,
kä ba kɛn dɔa̱a̱r duäc bä.
